Narodna skupština
20040521

Vi ste potpuno u pravu. Na početku glasanja je postojao kvorum i čekao sam čak 29 sekundi da se to potvrdi. Ispostavilo se da je bilo jasno na monitorima, što je isto po članu 115. stav 5. (rezultati svakog glasanja prikazuju se na monitorima), kao što ste i vi potvrdili, da je bilo u sali 125 poslanika. Znači, tokom glasanja se ispostavilo da ne može da se glasa. Onda sam, naravno, morao da dam pauzu, da bi se uspostavio kvorum, jer Skupština ne može da radi ako nema prisutnih 126 poslanika. Ne znam da li vas ovo objašnjenje zadovoljava. Ako vas ne zadovoljava, možemo glasati o povredi Poslovnika na kraju. Da li želite reč po Poslovniku? (Da.) Dozvolite gospođici Jovanović da vam kaže šta misli da je povreda Poslovnika. Nema razloga za ovo. Izvolite, gospođice Jovanović.